Az ételekkel elég komoly gondban voltam Rigában. Nagyjából két fajta helyi étel közül lehetett választani. Az első az a fajta, amely rossz, de még azért ehető. A másik pedig az annyira rossz, hogy már ehetetlen. Az első kategóriába sorolnám a fenti Soljanka nevezetű levest, amely leginkább egy gulyáslevesre emlékeztetett ízre. Nem is lett volna velemi semmi baj, ha a lettek nem ízesítik meg olyan bele nem való hozzávalókkal, mint: uborka, olívabogyó, tejföl, és még több uborka. Valamiért imádják a kovászos uborkát a helyi emberek. Még a pizzára is azt tettek. Nincs bajom az uborkával, csak egy kicsit túl sok volt már belőle. Az annyira rossz ételek, amelyek már ehetetlenek kategóriába sorolnám a következő nemzeti ételeiket: a hideg céklalevest, a heringtortát, vagy pedig a hideg zselés húst. Lényeg a lényeg: senki ne számítson francia kulináris élvezetekre Lettországban.